CELEX: 32017D0451
Language: hu
Date: 2017-03-14 00:00:00
Title: A Bizottság (EU) 2017/451 határozata (2017. március 14.) az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv egyes módosításainak az Európai Unió nevében történő jóváhagyásáról

15.3.2017   
               
               
                  HU
               
               
                  Az Európai Unió Hivatalos Lapja
               
               
                  L 69/34
               
            A BIZOTTSÁG (EU) 2017/451 HATÁROZATA
      (2017. március 14.)
      az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv egyes módosításainak az Európai Unió nevében történő jóváhagyásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyvnek az Európai Unió nevében történő megkötéséről szóló, 2016. május 24-i (EU) 2016/870 tanácsi határozatra (1) és különösen annak 3. cikkére,
      mivel:
      
                  (1)
               
               
                  Az 1801/2006/EK rendelettel (2) jóváhagyott, az Európai Közösség és a Mauritániai Iszlám Köztársaság közötti halászati partnerségi megállapodás (3) (a továbbiakban: megállapodás) 10. cikke vegyes bizottságot hoz létre, amelynek feladata az említett megállapodás alkalmazásának ellenőrzése és különösen a megállapodás végrehajtásának, értelmezésének és megfelelő alkalmazásának a felügyelete, valamint az, hogy adott esetben újraértékelje a halászati lehetőségek mennyiségét és következésképpen a pénzügyi hozzájárulás összegét.
               
            
                  (2)
               
               
                  Az (EU) 2016/870 határozattal jóváhagyott, az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv (a továbbiakban: jegyzőkönyv) 1. cikkének (1) bekezdése a 2015. november 16-tól számított négyéves időszakra meghatározza az említett megállapodás keretében felhasználható halászati lehetőségeket, 2. cikkének (1) bekezdése pedig megállapítja az uniós hajók mauritániai halászati övezethez való hozzáféréséért fizetendő pénzügyi hozzájárulás éves összegét.
               
            
                  (3)
               
               
                  A jegyzőkönyv 1. cikkének (1) bekezdésében foglalt táblázat meghatározza a halászati lehetőségek mennyiségét, valamint előírja, hogy a rendelkezésre álló tudományos szakvélemények alapján a két fél a vegyes bizottság keretében megállapodhat arról, hogy halászati lehetőségek kerüljenek kiosztásra az olyan tengerfenéki fajokra halászó, fagyasztóval felszerelt vonóhálós hajók között, amelyek tekintetében még maradt halászható többlet.
               
            
                  (4)
               
               
                  A vegyes bizottságnak 2016. november 15–16-án rendkívüli ülést kellett tartania Nuáksútban, hogy elfogadja a halászati lehetőségek módosítását, a halászat gyakorlására irányadó feltételeket, valamint a pénzügyi hozzájárulás összegét, figyelemmel az Unió azon kérelmére, hogy a szenegáli tőkehalra halászó, fagyasztóval felszerelt vonóhálós hajók vonatkozásában egy új halászati kategória kerüljön kialakításra.
               
            
                  (5)
               
               
                  A Bizottság a vegyes bizottság említett ülése előtt elküldött a Tanácsnak egy előkészítő dokumentumot, amely részletesen bemutatta az Unió tervezett álláspontjának konkrét elemeit.
               
            
                  (6)
               
               
                  Az Unió álláspontját a Tanács az (EU) 2016/870 határozat mellékletének 3. pontjával összhangban elfogadta.
               
            
                  (7)
               
               
                  Az elfogadott módosítások – nevezetesen a szenegáli tőkehalra halászó, fagyasztóval felszerelt vonóhálós hajókra vonatkozó új halászati kategória létrehozása, az új halászati kategória tekintetében a halászat gyakorlására irányadó feltételek és a hozzáférés címén fizetendő pénzügyi hozzájárulás összegének növelése – a vegyes bizottság 2016. november 15–16-án megtartott üléséről készült jegyzőkönyv 5. mellékletében kerültek rögzítésre.
               
            
                  (8)
               
               
                  Ezeket a módosításokat az Unió nevében jóvá kell hagyni,
               
            ELFOGADTA EZT A HATÁROZATOT:
      1. cikk
      Az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az említett megállapodás 10. cikkével létrehozott vegyes bizottság 2016. november 15–16-i ülésén elfogadott és a vegyes bizottság üléséről készült jegyzőkönyv 5. mellékletéből eredő módosítások az Európai Unió nevében jóváhagyásra kerülnek.
      A vegyes bizottság 2016. november 15–16-i üléséről készült jegyzőkönyv 5. mellékletét e határozat melléklete tartalmazza.
      2. cikk
      Ez a határozat az Európai Unió Hivatalos Lapjában való kihirdetését követő harmadik napon lép hatályba.
      
         Kelt Brüsszelben, 2017. március 14-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 145., 2016.6.2., 1. o.
      
      
         (2)  A Tanács 1801/2006/EK rendelete (2006. november 30.) az Európai Közösség és a Mauritániai Iszlám Köztársaság közötti halászati partnerségi megállapodás megkötéséről (HL L 343., 2006.12.8., 1. o.).
      
         (3)  HL L 343., 2006.12.8., 4. o.
      
      
         MELLÉKLET
         Jegyzőkönyv, 2. cikk, a következő bekezdések:
         
                     1.
                  
                  
                     Az uniós hajók mauritániai halászati övezethez való hozzáféréséért a megállapodás 7. cikke értelmében fizetendő pénzügyi hozzájárulás összege ötvenhét millió ötszázezer (57 500 000) EUR. E bekezdést e jegyzőkönyv 5–10. és 16. cikkére is figyelemmel kell alkalmazni.
                  
               
                     3.
                  
                  
                     A teljes kifogható mennyiségek (1., 2., 2a., 3., 6., 7. és 8. kategória) és a referenciamennyiségek (4. és 5. kategória) az e jegyzőkönyv 1. mellékletében szereplő adatlapokon kerülnek meghatározásra. E mennyiségeket az adott, január 1-jétől december 31-ig tartó naptári év alapján kell meghatározni. Amennyiben a jegyzőkönyv alkalmazásának első és utolsó időszaka nem esik egybe a naptári évvel, a teljes kifogható mennyiségeket időarányosan kell meghatározni, halászati kategóriánként figyelembe véve az év folyamán ejtett fogások eloszlását.
                  
               
                     7.
                  
                  
                     Amennyiben a 4. és 5. halászati kategória vonatkozásában az uniós tonhalhalászhajók által a mauritániai halászati övezetben ejtett fogások mennyisége meghaladja az egyes kategóriák tekintetében előírt referenciamennyiséget, az ötvenhét millió ötszázezer (57 500 000) EUR összegű pénzügyi hozzájárulás minden egyes további kifogott tonna után emelkedik az adott évben a vonatkozó adatlapokon rögzített díj mértékének megfelelően. Az Európai Unió által a túllépés címén fizetendő összeg azonban nem haladhatja meg a vonatkozó referenciamennyiség kétszeresének megfelelő összeget. Ha az uniós hajók által kifogott mennyiségek meghaladják a megfelelő referenciamennyiség kétszeresét, az e határértéket meghaladó mennyiségért járó összeget a következő évben kell kifizetni.
                  
               Az 1. cikk (1) bekezdése szerinti halászati kategóriákat ismertető táblázat
         
                     Halászati kategóriák
                  
                  
                     Teljes kifogható mennyiségek és referenciamennyiségek
                  
               
                     1.
                  
                  
                     A langusztától és a tarisznyaráktól eltérő rákfélékre halászó hajók
                  
                  
                     5 000  tonna
                  
               
                     2.
                  
                  
                     Szenegáli tőkehalra halászó (fagyasztó nélküli) vonóhálós hajók és fenékhorogsoros halászhajók
                  
                  
                     6 000  tonna
                  
               
                     2a.
                  
                  
                     szenegáli tőkehalra halászó, fagyasztóval felszerelt vonóhálós halászhajók:
                  
                  
                     szenegáli tőkehal 3 500  tonna
                     kalmár 1 450  tonna
                     tintahal 600 tonna
                  
               
                     3.
                  
                  
                     A szenegáli tőkehaltól eltérő tengerfenéki fajokra nem vonóhálóval halászó halászhajók
                  
                  
                     3 000  tonna
                  
               
                     4.
                  
                  
                     Kerítőhálós tonhalhalászhajók
                  
                  
                     12 500  tonna
                     (referenciamennyiség)
                  
               
                     5.
                  
                  
                     Horgászbotos tonhalhalászhajók és felszíni horogsoros hajók
                  
                  
                     7 500  tonna
                     (referenciamennyiség)
                  
               
                     6.
                  
                  
                     Nyílt vízi halászatot folytató, fagyasztóval felszerelt vonóhálós hajók
                  
                  
                     225 000  tonna (*1)
                     
                  
               
                     7.
                  
                  
                     Nyílt vízi halászatot folytató, fagyasztó nélküli hajók
                  
                  
                     15 000  tonna (*2)
                     
                  
               
                     8.
                  
                  
                     Lábasfejűek
                  
                  
                     [p.m.] tonna
                  
               
            Melléklet, 1. függelék – „Adatlapok”, új, 2a. adatlap
         
                     2a. HALÁSZATI KATEGÓRIA:
                     SZENEGÁLI TŐKEHALRA HALÁSZÓ, FAGYASZTÓVAL FELSZERELT VONÓHÁLÓS HALÁSZHAJÓK
                  
               1.   Halászati övezet
                  
               
                     
                                 a)
                              
                              
                                 Az északi szélesség 19°15,60′-től északra: az alábbi pontokat összekötő vonaltól nyugatra:
                                 
                                                é. sz. 20°46,30′
                                             
                                             
                                                ny. h. 17°03,00′
                                             
                                          
                                                é. sz. 20°36,00′
                                             
                                             
                                                ny. h. 17°11,00′
                                             
                                          
                                                é. sz. 20°36,00′
                                             
                                             
                                                ny. h. 17°36,00′
                                             
                                          
                                                é. sz. 20°03,00′
                                             
                                             
                                                ny. h. 17°36,00′
                                             
                                          
                                                é. sz. 19°45,70′
                                             
                                             
                                                ny. h. 17°03,00′
                                             
                                          
                                                é. sz. 19°29,00′
                                             
                                             
                                                ny. h. 16°51,50′
                                             
                                          
                                                é. sz. 19°15,60′
                                             
                                             
                                                ny. h. 16°51,50′
                                             
                                          
                                                é. sz. 19°15,60′
                                             
                                             
                                                ny. h. 16°49,60′
                                             
                                          
                           
                                 b)
                              
                              
                                 Az északi szélesség 19°15,60′-től délre egészen az északi szélesség 17°50,00′-ig: az apályjelzéstől 18 tengeri mérföldre húzódó vonaltól nyugatra.
                              
                           
                                 c)
                              
                              
                                 Az északi szélesség 17°50,00′-től délre: az apályjelzéstől 12 tengeri mérföldre húzódó vonaltól nyugatra.
                              
                           Az apályjelzéstől számított övezetek esetében a határvonalakat a vegyes bizottság földrajzi koordináták sorozatával is helyettesítheti.
                  
               
                     Engedélyezett halászeszközök
                  
               
                     
                                 —
                              
                              
                                 Tőkehal fogására szolgáló fenékvonóháló
                              
                           
                                 —
                              
                              
                                 A zsákvég megkettőzése tilos.
                              
                           
                                 —
                              
                              
                                 A zsákvéget alkotó fonal megkettőzése tilos.
                              
                           
               
                     Engedélyezett legkisebb hálószembőség
                  
               
                     70 mm (vonóháló)
                  
               
                     Legkisebb kifogható méret
                  
               
                     A halak esetében a legkisebb kifogható méretet a szájrész végétől a farokúszó legtávolabbi pontjáig kell mérni (teljes testhossz) (lásd a 7. függeléket).
                  
               
                     A vegyes bizottság a fentiekben nem részletezett fajok esetében is megállapíthat legkisebb kifogható méretet.
                  
               
                     Járulékos fogások
                  
               
                     Engedélyezett
                  
                  
                     Nem engedélyezett
                  
               
                     A tengerfenéki halak 25 %-a (a szenegáli tőkehal kivételével)
                  
                  
                     Lábasfejűek (a kalmár és a tintahal kivételével) és rákfélék
                  
               
                     A vegyes bizottság a fentiekben nem részletezett fajok esetében is megállapíthatja a járulékos fogások megengedett arányát.
                  
               
                     Halászati lehetőségek/díjak
                  
               
                     Időszak
                  
                  
                     Év
                  
               
                     Teljes kifogható mennyiség (tonnában)
                  
                  
                     3 500 
                  
                  
                     szenegáli tőkehal (fő célfaj)
                  
               
                     1 450 
                  
                  
                     kalmár (másodlagos célfaj)
                  
               
                     600
                  
                  
                     tintahal (másodlagos célfaj)
                  
               
                     Díj
                  
                  
                     70 EUR/t a szenegáli tőkehal esetében
                  
               
                     575 EUR/t a kalmár esetében
                  
               
                     250 EUR/t a tintahal esetében
                  
               
                     90 EUR/t a járulékos fogások esetében
                  
               
                      
                  
                  
                     A díjat minden olyan három hónapos időszak végén kell kiszámítani, amikor a hajó számára engedélyezett a halászat, figyelembe véve az adott időszakban ejtett fogásokat.
                     Az engedély kiállításának feltétele egy hajónként 1 000  EUR-s előleg megfizetése, amelyet le kell vonni a díj teljes összegéből; az előleget minden olyan három hónapos időszak elején kell kifizetni, amikor a hajó számára engedélyezett a halászat.
                     Egyidejűleg legfeljebb 6 hajó halászhat.
                  
               
                     Biológiai nyugalmi időszak
                  
               
                     A vegyes bizottság a Közös Tudományos Bizottság tudományos szakvéleménye alapján – adott esetben – biológiai nyugalmi időszakot határoz meg.
                  
               
                     Tudományos megfigyelők
                  
               
                     A X. melléklet 2. pontjában megállapított szabálytól eltérve a hajóknak minden kihajózáskor egy mauritániai tudományos megfigyelőt kell fedélzetre venniük.
                  
               
                     Megjegyzések
                  
               
                     A díjak a jegyzőkönyv alkalmazásának teljes időszakára kerültek megállapításra.
                  
               
            (*1)  10 %-os engedélyezett túllépés nem befolyásolja az Unió által az erőforrásokhoz való hozzáférés címén fizetendő pénzügyi hozzájárulást.
         
            (*2)  Ha e halászati lehetőségek kimerültek, le kell vonni őket a 6. kategóriában előírt teljes kifogható mennyiségből.